Diari Oficial de la Generalitat Valenciana


Sumari del DOGV 3989, del 30-04-2001 (2001/3679)

ORDRE de 27 de març de 2001, de la Conselleria d'Indústria i Comerç, per la qual es fan públics les línies de crèdit i l'import global màxim destinat a la concessió d'ajudes per a accions estratègiques en matèria de consum per a l'exercici 2001.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3989

Data del DOGV
:   30-04-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/3679


Data del document
:   27-03-2001

Organisme emissor
:   Conselleria d'Indústria i Comerç

Tipus de document
:   Ordre

Anàlisi jurídica

 Descriptors 

:   * suport econòmic
    * consum
    * informació al consumidor
    * administració local
    * ajuda pública

ORDRE de 27 de març de 2001, de la Conselleria d'Indústria i Comerç, per la qual es fan públics les línies de crèdit i l'import global màxim destinat a la concessió d'ajudes per a accions estratègiques en matèria de consum per a l'exercici 2001. [2001/3679]
  
Amb data 28 de desembre de 2000 va ser publicada en el Diari Oficial de la Generalitat Valenciana l'Ordre de 21 de desembre, de la Conselleria d'Indústria i Comerç, per la qual s'estableixen les bases per a la concessió de subvencions per a accions estratègiques en matèria de consum per a l'exercici 2001.
  
Després de la publicació de la Llei de Pressupostos de la Generalitat Valenciana per a l'exercici 2001, i segons el que s'ha establit en l'article 47 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública Valenciana, és procedent publicar les línies de subvenció que financen les mencionades ajudes, i també l'import màxim que s'hi destina.
  
En virtut d'això i de conformitat amb el que s'ha establit en la disposició addicional primera de l'Ordre de 21 de desembre de 2000, de la Conselleria d'Indústria i Comerç,
  
ORDENE
  
Article únic
  
Per a l'exercici 2001, i de conformitat amb el que s'ha establit en la Llei 12/2000, de 28 de desembre, de Pressupostos de la Generalitat Valenciana per a l'esmentat exercici, les ajudes establides en l'Ordre de 21 de desembre de 2000, de la Conselleria d'Indústria i Comerç (DOGV de 28 de desembre de 2000), per la qual s'estableixen les bases per a la concessió de subvencions per a accions estratègiques en matèria de consum per a l'exercici 2001, es finançaran a càrrec de la secció, el programa, la línia i l'import global màxim que a continuació s'indiquen:
  
Secció 11. Programa 443.10, Protecció Consumidors i Qualitat de Béns i Serveis.
  
- Ajudes per a finançar despeses corrents derivades de la realització de projectes d'educació al consumidor i d'activitats de formació i informació, previstes en el títol II de l'ordre: línia T2435000 €Escola Valenciana de Consum. Suport a projectes educatius del consumidor?. Import global màxim: 95.599.733 PTA.
  
- Ajudes per a accions derivades de la implantació de l'euro previstes en l'últim apartat de l'article 21 de l'ordre: línia T3076000 €Accions derivades de la implantació de l'euro. Observatori?. Import global màxim: 19.656.049 PTA.
  
- Ajudes per a despeses corrents derivades de la realització de les accions denominades ?Estratègies de consum 2000-2025?, previstes en el títol III de l'ordre, excepte les previstes en l'últim apartat de l'article 21: línia T3075000 €Estratègies 2025?. Import global màxim: 3.000.000 PTA.
  
- Ajudes a la inversió necessària per a projectes de formació i informació del consumidor previstes en l'article 18 de l'ordre: línia T3078000 €Escola Valenciana de Consum?. Import global màxim: 46.090.040 PTA.
  
- Ajudes a la inversió en accions denominades ?Estratègies de consum 2000-2025- previstes en el títol III de l'ordre: línia T3077000 €Estratègies 2025?. Import global màxim: 3.000.000 PTA.
  
València, 27 de març de 2001
  
El conseller d'Indústria i Comerç,
  
FERNANDO V. CASTELLÓ BORONAT